Document ID: 31993R0604

ΚΑΝΟΝΙΣΜΟΣ (ΕΟΚ) αριθ. 604/93 ΤΗΣ ΕΠΙΤΡΟΠΗΣ της 15ης Μαρτίου 1993 περί λεπτομερών κανόνων για την εφαρμογή στη Γερμανία της υποχρεωτικής απόσταξης της οποίας η έναρξη προβλέπεται από τον κανονισμό (ΕΟΚ) αριθ. 129/93
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1756/92 (2), και ιδίως το άρθρο 39 παράγραφοι 9 και 11,
Εκτιμώντας:
ότι οι σημαντικές ποσότητες επιτραπέζιων οίνων και οίνων κατάλληλων για επιτραπέζια ποικιλία, που παρήχθησαν κατά την αμπελουργική περίοδο 1992/93 στη Γερμανία δικαιολογούν το άνοιγμα, με τον κανονισμό (ΕΟΚ) αριθ. 129/93 της Επιτροπής (3), υποχρεωτικής απόσταξης- ότι προκειμένου να διευκολυνθεί η συμβολή των παραγωγών στην εν λόγω απόσταξη, το Συμβούλιο, μετά από αίτηση της Γερμανίας έχει επιτρέψει, βάσει του άρθρου 93 παράγραφος 2 της συνθήκης, τη χορήγηση εθνικής ενίσχυσης με την απόφαση της 13ης Φεβρουαρίου 1993-
ότι η ιδιαίτερη διάρθρωση της αμπελουργικής παραγωγής, και ιδίως η κατανομή μεταξύ επιτραπέζιων οίνων και οίνων ποιότητας παραγόμενων σε καθορισμένη περιοχή, καθώς επίσης και η ανάγκη αποτελεσματικής και ισόρροπης εφαρμογής του εν λόγω μέτρου, οδηγούν στον προσδιορισμό των ειδικών κατηγοριών εμπορευομένων που υπάγονται στην υποχρέωση αυτή- ότι για το σκοπό αυτό είναι σκόπιμο να ληφθούν υπόψη, αφενός οι εμπορευόμενοι που έχουν επιτύχει αποδόσεις μεγαλύτερες εκείνων που καθορίζονται από τις γερμανικές αρχές κατ' εφαρμογή του κανονισμού (ΕΟΚ) αριθ. 823/87 του Συμβουλίου της 16ης Μαρτίου 1987 για τη θέσπιση ειδικών διατάξεων σχετικά με τους οίνους ποιότητας που παράγονται εντός καθορισμένων περιοχών (4), όπως τροποποιήθηκε τελευταία από τον κανονισμό (ΕΟΚ) αριθ. 3896/91 (5), και, αφετέρου, οι εμπορευόμενοι οι οποίοι, επειδή διέθεταν στην αρχή της περιόδου σημαντικές ποσότητες οίνων, συμμετείχαν στην προληπτική απόσταξη που άρχισε με τον κανονισμό (ΕΟΚ) αριθ. 2363/92 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 3912/92 (7), και υπόκεινται στο καθεστώς της προαναφερθείσας εθνικής ενίσχυσης-
ότι, για τεχνικούς και διοικητικούς λόγους, πρέπει να προβλεφθεί ότι οι αρμόδιες αρχές προβαίνουν στον ακριβή προσδιορισμό, επί αντικειμενικών βάσεων, των δύο κατηγοριών εμπορευομένων που υπόκεινται στην υποχρεωτική απόσταξη-
ότι, η παραγωγή επιτραπέζιου οίνου στη Γερμανία ανταποκρίνεται κατά κύριο λόγο σε άλλα είδη επιτραπέζιου οίνου αντιπροσωπευτικά της κοινοτικής παραγωγής- ότι είναι σκόπιμο να καθοριστούν οι τιμές αγοράς και το ύψος των ενισχύσεων για τα εν λόγω είδη οίνων, που ορίζονται στο παράρτημα ΙΙΙ του κανονισμού (ΕΟΚ) αριθ. 822/87, ως προς τους οποίους η τιμή προσανατολισμού για την αμπελουργική περίοδο 1992/93 έχει καθοριστεί με τον κανονισμό (ΕΟΚ) αριθ. 1757/92 του Συμβουλίου (8)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την εφαρμογή, στη Γερμανία, της υποχρεωτικής απόσταξης 310 000 εκατόλιτρων επιτραπέζιου οίνου που προβλέπονται από τον κανονισμό (ΕΟΚ) αριθ. 129/93, κατά παρέκκλιση από το άρθρο 8 του κανονισμού (ΕΟΚ) αριθ. 441/88 της Επιτροπής (9), οι αρμόδιες αρχές περιορίζουν την υπαγωγή στην υποχρεωτική απόσταξη στους παραγωγούς, συμπεριλαμβανομένων των συνεταιριστικών αποθηκών και των ενώσεων παραγωγών, οι οποίοι:
- έχουν επιτύχει, κατά την αμπελουργική περίοδο 1992/93, ποσότητα επιτραπέζιου οίνου ή οίνου κατάλληλου για ποικιλία επιτραπέζιου οίνου ίση ή μεγαλύτερη από ελάχιστη ποσότητα που καθορίζεται από τις εν λόγω αρμόδιες αρχές,
- έχουν συνάψει σύμβαση προληπτικής απόσταξης κατ' εφαρμογή του κανονισμού (ΕΟΚ) αριθ. 2363/92, και υπάγονται στο σύστημα της εθνικής ενίσχυσης που επιτρέπεται με την απόφαση του Συμβουλίου της 13ης Φεβρουαρίου 1993.
Οι κοινοποιήσεις προς τους υπαγόμενους στο εν λόγω καθεστώς πραγματοποιούνται μέχρι τις 31 Μαρτίου 1993 το αργότερο.
Οι αρμόδιες αρχές γνωστοποιούν στην Επιτροπή τις διατάξεις τις οποίες θεσπίζουν κατ' εφαρμογή του παρόντος άρθρου το αργότερο στις 20 Μαρτίου 1993.
Άρθρο 2
Με την επιφύλαξη της εφαρμογής του άρθρου 44 του κανονισμού (ΕΟΚ) αριθ. 822/87, η τιμή αγοράς των επιτραπέζιων οίνων που πρόκειται να παραδοθούν για υποχρεωτική απόσταξη καθορίζεται σε:
- 1,43 Ecu ανά % vol και ανά hl για τους επιτραπέζιους οίνους του τύπου A II,
- 1,63 Ecu ανά % vol και ανά hl για τους επιτραπέζιους οίνους του τύπου A III,
- 1,02 Ecu ανά % vol και ανά hl για τους επιτραπέζιους οίνους του τύπου R III.
Άρθρο 3
Το ύψος της ενίσχυσης που μπορεί να λάβει ο οινοπνευματοποιός καθορίζεται, σε σχέση με τις τιμές που καθορίζονται στο άρθρο 2, για τους οίνους των τύπων A II, A III και R III αντιστοίχως:
α) εφόσον το προϊόν που λαμβάνεται από την απόσταξη ανταποκρίνεται στον ορισμό της ουδέτερης αλκοόλης που εμφαίνεται στο παράρτημα του κανονισμού (ΕΟΚ) αριθ. 2046/89 του Συμβουλίου (10), 0,92 1,12 0,51 Ecu ανά % vol αλκοόλης και ανά εκατόλιτρο-
β) εφόσον το προϊόν που λαμβάνεται από την απόσταξη είναι απόσταγμα οίνου (eau de vie) που ανταποκρίνεται στα ποιοτικά χαρακτηριστικά που προβλέπονται από τις ισχύουσες εθνικές διατάξεις, 0,81 1,01 0,40 Ecu ανά % vol αλκοόλης και ανά εκατόλιτρο-
γ) εφόσον το προϊόν που λαμβάνεται από την απόσταξη είναι ακατέργαστη αλκοόλη με αλκοολικό τίτλο τουλάχιστον 52 %, 0,81 1,01 0,40 Ecu ανά % vol αλκοόλης και ανά εκατόλιτρο.
Άρθρο 4
1. Η τιμή που καταβάλλεται στον οινοπνευματοποιό από τον οργανισμό παρέμβασης για το προϊόν που παραδίδεται σύμφωνα με το άρθρο 39 παράγραφος 7 πρώτο εδάφιο δεύτερη περίπτωση του κανονισμού (ΕΟΚ) αριθ. 822/87 καθορίζεται, σε σχέση με τις τιμές που καθορίζονται στο άρθρο 2 του παρόντος κανονισμού, σε 1,88 2,08 1,47 Ecu ανά % vol αλκοόλης και ανά εκατόλιτρο για τους επιτραπέζιους οίνους των τύπων A II, A III και R III αντιστοίχως.
Οι τιμές αυτές εφαρμόζονται για την ουδέτερη αλκοόλη που ανταποκρίνεται στον ορισμό του παραρτήματος του κανονισμού (ΕΟΚ) αριθ. 2046/89.
2. Για τις άλλες αλκοόλες εκτός εκείνων που αναφέρονται στην παράγραφο 1, οι τιμές που καθορίζονται στην εν λόγω παράγραφο μειώνονται κατά 0,11 Ecu ανά % vol αλκοόλης και ανά εκατόλιτρο.
Άρθρο 5
Η ενίσχυση την οποία λαμβάνει ο παρασκευαστής αλκοολωμένου οίνου καθορίζεται, σε σχέση με τις τιμές που αναφέρονται στο άρθρο 2, σε 0,79 0,99 0,38 Ecu ανά % vol αλκοόλης και ανά εκατόλιτρο για τους επιτραπέζιους οίνους των τύπων A II, A III και R III αντιστοίχως.
Άρθρο 6
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Μαρτίου 1993.

Labels: 19
18
17
4